Alvin Plantinga
Alvin Carl Plantinga (Ann Arbor, 15. 11. 1932. – ), američki analitički filozof i jedan od vodećih predstavnika suvremene kršćanske filozofije.

Studirao je na koledžima Jamestown i Calvin (uključujući dva semestra na Harvardu) od 1949. do 1954. godine, a postdiplomske studije započeo je na Univerzitetu u Michiganu i doktorirao 1958. na Univerzitetu Yale. Karijeru predavača započeo je 1957. na Yaleovom odsjeku za filozofiju. Iduće godine postaje profesorom filozofije na Državnom univerzitetu Wayne i tokom idućih pet godina institucija postaje jednim od glavnih centara za analitičku filozofiju. Godine 1963. odlazi na Koledž Calvin gdje mijenja umirovljenog W. H. Jellemu i predaje idućih 19 godina. Na Univerzitet Notre Dame prelazi 1982. i radi kao profesor sve do 2010. kada se vraća na Calvin.

Glavna polja na koje se Plantinga fokusira su epistemologija, metafizika i filozofija religije, a među njegove značajne ideje spadaju reformirana epistemologija, obrana slobodne volje, modalni ontološki argument, reliabilizam, te evolucijski argument protiv naturalizma. Autor je više knjiga, uključujući God and Other Minds (1967), The Nature of Necessity (1974) i Warranted Christian Belief (2000).

Godine 1975. primljen je u Američku akademiju umjetnosti i nauke. Od 1981. do 1982. obnašao je dužnost predsjednika Američkog filozofskog društva (), a od 1983. do 1986. bio je na čelu i Društva kršćanskih filozofa (). Počasne doktorate primio je na Univerzitetu u Glasgowu (1982), Koledžu Calvin (1986), Koledžu North Park (1994), Slobodnom univerzitetu u Amsterdamu (1995), Univerzitetu Brigham Young (1996) i Univerzitetu Valparaiso (1999). Dobitnik je prestižne Nagrade Templeton za promociju duhovne dimenzije života.

Opus 
Djelomična lista djela:
 God and Other Minds. Ithaca: Cornell University Press. 1967. izd. 1990. 
 The Nature of Necessity. Oxford: Clarendon Press. 1974. 
 God, Freedom, and Evil. Grand Rapids: Eerdmans. 1974. 
 Does God Have A Nature? Wisconsin: Marquette University Press. 1980. 
 Faith and Rationality: Reason and Belief in God (drugi ur. Nicholas Wolterstorff). Notre Dame: University of Notre Dame Press. 1983. 
 Warrant: the Current Debate. New York: Oxford University Press. 1993. 
 Warrant and Proper Function. Oxford: Oxford University Press. 1993. 
 Warranted Christian Belief. New York: Oxford University Press. 2000. 
 Essays in the Metaphysics of Modality. Matthew Davidson (ur.). New York: Oxford University Press. 2003. 
 Knowledge of God (koautor: Michael Tooley). Oxford: Blackwell. 2008. 
 Science and Religion (koautor: Daniel Dennett). Oxford: Oxford University Press. 2010 
 Where the Conflict Really Lies: Science, Religion, and Naturalism. Oxford: Oxford University Press. 2011. 
 Knowledge and Christian Belief. Grand Rapids: Eerdmans. 2015.

Vanjske veze 

  Alvin Plantinga (CV)
  Alvin Plantinga, Univerzitet Notre Dame

Američki filozofi
Analitički filozofi
Kršćanski filozofi